**IT Operations Manager – kan du omsætte IT til grøn godstransport?**

**Hos DB Cargo er IT med til at sætte dagsordenen for branchens fremtid, og vi mener at vores IT-infrastruktur er den vigtigste brik i en succesfuld digitalisering af godstransport på jernbanen.**

**Vores mål er mindre IT og bedre IT. Derfor har vi brug for en dygtig holdspiller, der kan for forenkle vores IT-infrastruktur. Vores destination er IT, der virker fra A – Z. Vil du med på denne rejse?**

**Har du erfaring med at få IT-leverandører til at leve op til virksomhedens krav om forsynings- og IT-sikkerhed? Og formår du at sætte nye standarder for udnyttelse af værdiskabende IT?**

*”Du får en særdeles vigtig rolle som ansvarlig for at sikre fundamentet for en af Europas mest digitale jernbanegodsoperatører”*

Head of IT, Carit Benike

**Konkret betyder det, at du:**

* bidrager med IT-infrastrukturviden og erfaring i udarbejdelsen af strategiske beslutningsoplæg
* sætter retningen for og sikrer leverancekvaliteten i forhold til vores IT-drifts- og -infrastrukturleverandører
* skal gennemføre IT-udbudsforretninger herunder forestå SLA-forhandlinger med potentielle leverandører
* bistår i udarbejdelsen og implementeringen af IT-Sourcing-strategier
* koordinerer ændringer mellem IT-infrastrukturleverandører
* sikrer, at ledelse og brugere bliver orienteret ved større IT-nedbrud
* igangsætter og leder fejlsøgning (RCA)
* skal varetage diverse hands-on opgaver på hovedkontoret såsom flytning af IT-udstyr, bistå brugerne ved IT-behov, supportere ved IT-fejlmeldinger og lign.

**Ildsjæle med godt sammenhold**

På vores kontor i Høje Taastrup indgår du i vores IT-afdeling, der står i spidsen for at digitalisere virksomheden.

IT-afdelingen har en høj medarbejdertilfredshed. Vi er en flok ildsjæle, der elsker vores arbejde – og vil gøre en forskel for vores systemer og en grønnere fremtid. Vi arbejder autonomt og udnytter hver især hele vores faglighed.

Vi har et godt sammenhold, og vi er gode til at spørge ind til hinanden. Vi går mere op i idéer og kompetencer end hierarkisk organisering.

*”Vores organisation er under udvikling: Automatisering og business intelligence omsættes i stigende grad til markedsandele. Derfor er vores IT-infrastruktur vigtigere end nogensinde før,”* slutter Carit.

**Hvem er du?**

Der er flere indgange til stillingen. Vi forestiller os, at du:

* har en uddannelse som civilingeniør, cand. IT eller lignende
* har erfaring fra IT-infrastruktur-transformationsprojekter eller fra en stilling som IT-Service Manager
* har erfaring med at arbejde i et enterprise IT-setup
* har økonomisk sans og erfaring med udarbejdelse af beslutningsoplæg
* har kendskab til SAP på brugerniveau
* arbejder målrettet og struktureret, og du har et naturligt drive for at systematisere og standardisere
* kan forstå og formulere dig i forhold til ikke-IT-kyndige
* taler og skriver dansk og engelsk flydende

**Det grønne alternativ på skinner**

Hos DB Cargo transporterer vi gods sikkert rundt til hele Europa via jernbanenetværket. Og vi gør det med et grønt hjerte – for vi udleder nemlig 80 % mindre CO2 end almindelig vejtransport. Du bliver en del af vores skandinaviske enhed med 280 kolleger.

Har du spørgsmål til stillingen da kontakt Head of IT, Carit Benike, på tlf. 42142383.

Send din ansøgning og dit CV allerede i dag via nedenstående link. Tiltrædelse er snarest muligt, men vi venter naturligvis gerne på den helt rigtige kandidat.

<https://www.jobindex.dk/ansoegninger/ny/1739511?source=jobtext>.

**Vi glæder os til at høre fra dig!**